ભક્તિપ્રસાદને લાગ્યું કે માતા-પિતા સંતાનના ઘડતરમાં કામયાબ નીવડશે જ એવું માનવું વધારે પડતું જોખમી છે. પણ હું નિખિલેશ પર મારા વિચારો લાદવા માગતો નથી. મેં એની ડાયરીનું એક પાનું વાંચ્યું હતું. એમાં પ્રથમ પૃષ્ઠ પર જ એણે એક ઉદાહરણ ટાંક્યું હતું, ‘મને જો કોઈ યોગ્ય રીતે સમજી શક્યું હોય તો તે મારો દરજી છે, કારણ કે તે વસ્ત્ર સીવવા માટે નવેસરથી મારું માપ લે છે, જો વડીલોને, મા-બાપોને આ વાત સમજાય તો બે પેઢી વચ્ચેના અંતરમાં તાત્કાલિક ઘટાડો જોવા મળે.’